ফ্যাশনে ভর দিয়ে চলে তারুণ্য। তাই তরুণদের অনেকেই এই পেশাকে আপন করতে ব্যস্ত হয়ে ওঠেন। তবে পান না সঠিক দিকনির্দেশনা। চাইলে খুব অল্প সময়ে এ বিষয়ে পড়াশোনা করে ক্যারিয়ার গড়ে নেওয়া যায়। এ ক্ষেত্রে এক থেকে দুই বছরের বিভিন্ন কোর্স করেও নিজেকে দক্ষ করে তুলতে পারেন। তবে ডিপ্লোমা করে নিলে ক্যারিয়ারটা আরেকটু ভালো করে সাজানো যায়। ঢাকা বিশ্ববিদ্যালয় আইবিএর অধীনে ১ বছর ও ৬ মাস মেয়াদি ফ্যাশন ডিজাইন কোর্স করতে পারেন। এ ছাড়াও বিভিন্ন সরকারি-বেসরকারি প্রতিষ্ঠানে করতে পারেন এর ওপর ডিপ্লোমা কোর্স।